Lav et referat af nedenstående tekst:

Tekst:
Rute 55 og rute 180 fra henholdsvis Løkken og Frederikshavn mod Aalborg var mandag morgen begge prægede af lange køer omkring Aalborg. Årsagen skulle findes i det snefald man har oplevet gennem hele natten i hele landsdelen, der har efterladt veje i hele regionen meget glatte til gene for morgentrafikken og trafikanterne. Men udover forsinkelser har de glatte veje ikke haft voldsomme konsekvenser. - Der har været enkelte færdselsuheld, men ikke noget alvorligt, fortæller vagtchef ved Nordjyllands Politi Per Vagn Nielsen Omkring klokken syv skete et solouheld på Hadsundvej ved Humlebakken. Her kørte en bilist ind i en lygtepæl. Klokken otte var det på E45 ved Nørager, der skete et uheld. Her kan vagtchefen ikke fortælle andet end at der ikke var brug for en ambulance. Til sidst kan vagtchefen fortælle om endnu et solouheld. Det skete klokken 08.52 på Centralgårdsvej i Aabybro. Vagtchefen har i øvrigt ros til de nordjyske bilister. - Det er mit indtryk at folk kører rimelig pænt, men de kan heller ikke undgå at se, at der er rigtig glat, så det ville være dumt ikke at køre efter forholdene, siger han. Hos Falck har mandag morgen været en smule mere travl end ellers, men det har på ingen måde været en udfordring, der ikke kunne klares. - Vi har haft 11 fritrækninger spredt jævnt rundt om i regionen, og så har der været nogle lastbiler, der er kommet ud i rabatten, som skulle have hjælp, fortæller Susanne Hæstrup, der er supervisor ved Falck.

Referat:
Snefaldet i Nordjylland betyder at morgentrafikken mandag morgen er meget tæt.